Autismecenter Nord er ved at være godt trætte af ubudne gæster. Inden for de seneste 14 dage har der været indbrud seks gange. Der er blevet stjålet computere, håndværkstøj og radioer. Forstander Jesper Schmidth fortæller, at alle indbrud er meldt til politiet. - Vi har sammen med politiet diskuteret, hvilke foranstaltninger, der kan sættes i værk, siger Jesper Schmidth til Nordjyske.dk.

Referat:
Autismecenteret i Aabybro er vel besøgt af tyveknægte. De sidste 14 dage har der været seks indbrud.